Slovenska kronika, 14.3.2017


Naslov: V NEK se morajo prilagoditi dvigu nivoja reke Save
Napoved za voditelja:

Zaradi akumulacijskega jezera HE Brežice se bo nivo reke Save ob jedrski elektrarni v Krškem dvignil za tri metre. To pomeni, da zapornice na jezu, ki skrbijo za ohlajanje nekaterih komponent in pare v sekundarnem delu nuklearke, ne bodo imele več funkcije zadrževanja vode. Zato so morali v elektrarni izvesti številne prilagoditve hladilnih sistemov novim razmeram. Ob tem pa bodo poskrbeli tudi za nekatere posodobitve teh sistemov, seveda s ciljem zagotavljanje večje varnosti obratovanja.
H1: Krška nuklearka potrebuje za ohlajanje pare in komponent 22 m/3 na sekundo
H2: Zaradi dviga nivoja reke Save za 3 metre bodo izvedli 10 modifikacij 

H3: Na jezu nuklearke bodo povečali zapornice in dodali še nove

T- Iz Krškega GORAN ROVAN /

X- Snemalec in montažer Tomi Naglič /

Dela na jezu jedrske elektrarne potekajo intenzivno že od preteklega leta, saj so morali nekatere posege izvesti med remontom nuklearke, ko je bila ta ustavljena. Zdaj morajo hiteti, da bodo lahko sredi leta akumulacijski bazen napolnili na polno koto, to je 153 metrov.
T- ROBERT PLANINC /
X- vodja projektov posodobitve zaradi HE Brežice v NEK /

»Zaradi izgradnje HE Brežice in izgradnje akumulacijskega bazena je bilo potrebno posodobit čistilne naprave na obtočnih objektih NEK, naredit nekaj posegov na samem jezu NEK in pa zaradi dviga nivoja podtalnice vgradit tud dodatne vodnjake. To smo vse skupaj zbrali v 10 modifikacij, kot jih imenujemo v nuklearni, oziroma sprememb posodobitev in prilagoditev.«

Te posege v večjem delu financira družba HE na Spodnji Savi, ki gradi brežiško HE. Del naložb pa bo financirala jedrska elektrarna.
T- ROBERT PLANINC /
X- vodja projektov posodobitve zaradi HE Brežice v NEK /

»Lahk bi rekl, da smo izkoristil priložnost in tist, kar je bilo potrebno izvesti zaradi HE Brežice, smo nekako vkomponiral tud v svoje programe investicij. Gre predvsem za posege iz naslova upravljanja z hidravličnimi zapornicami, iz naslova posodobitev tudi čistilnih strojev in podobno.«
Vsi posegi naj bi bili končani do konca leta, saj bodo s tem omogočili nemoteno in varno obratovanje tako brežiške HE kot krške nuklearke.
